რომან ვაიდენფელერი

რომან ვაიდენფელერი (გერმ. Roman Weidenfeller; გერმანული წარმოთქმა: [ʁɔˈmaːn ˈvaɪ̯dənˌfɛlɐ]; დ. 6 აგვისტო, 1980) — გერმანელი ფეხბურთელი, გერმანიის ბუნდესლიგის კლუბ „ბორუსია დორტმუნდის“ და გერმანიის ეროვნული ნაკრების მეკარე. მისი დებიუტი ეროვნულ ნაკრებში შედგა ინგლისთან ამხანაგურ მატჩში. რომან ვაიდენფელერმა ფეხბურთის თამაში დაიწყო კლუბ „შპორტფროინდე აისბახტელში“. მისი პროფესიონალური დებიუტი შედგა 1997 წელს, 1997 წლის მსოფლიოს 17 წლამდელთა ჩემპიონატის შემდეგ. 1998 წელს ვაიდენფელერი გადავიდა „კაიზერსლაუტერნში“, სადაც ორ სეზონში ითამაშა 40 მატჩში. შემდეგ გადაიყვანეს პირველ გუნდში, სადაც ორ სეზონში ითამაშა 6 მატჩში. ვაიდენფელერი 2002 წელს გადავიდა „ბორუსია დორტმუნდში“, როგორც თავისუფალი აგენტი, როგორც იენს ლემანის პოტენციური შემცვლელი, რომელიც 2003 წელს გადავიდა ლონდონის „არსენალში“. „კაიზერსლაუტერნში“ ვაიდენფელერს არ ეძლეოდა თამაშის საშუალება, ის იყო ძირითადად გეორგ კოჩის შემცვლელი. მისი დებიუტი დორტმუნდის კლუბში შედგა 2003 წლის 17 დეკემბერს მისი ყოფილი კლუბის, „კაიზერსლაუტერნის“ წინააღმდეგ 1-0 წაგებულ მატჩში. 2005 წელს ვაიდენფელერმა დაიზიანა მარცხენა ფეხის მენისკი და დასჭირდა ოპერაციის გაკეთება. 2007-2008 წლების სეზონის დასაწყისში ვაიდენფელერს მისცეს სამმატჩიანი დისკვალიფიკაცია და დააკისრეს 10 000 ევროს გადახდა შალკე 04-ის თავდამსხმელის, ჯერალდ ასამოას მიმართ რასისტული გამოხდომის გამო. ასამოამ უჩივლა ვაიდენფელერს 2007 წლის 18 აგვისტოს მატჩის შემდეგ, სადაც მოხდა ინციდენტი 51-ე წუთზე. ვაიდენფელერს შესთავაზეს ასამოასთვის ბოდიშის მოხდა, მაგრამ მან უარი თქვა განცხადების გაკეთებაზე. ვაიდენფელერმა „ბორუსიასთან“ ერთად მოიგო ბუნდესლიგა 2011 წელს. 2012 წელს „ბორუსიამ“ შეასრულა „დუბლი“ — მოიგო ბუნდესლიგა და გერმანიის თასი. 2013 წლის 6 მაისს ვაიდენფელერმა გაახანგრძლივა კლუბთან კონტრაქტი 2016 წლამდე. 2013 წლის 27 ივლისს ვაიდენფელერმა კლუბთან ერთად მოიგო გერმანიის სუპერთასი მიუნხენის „ბაიერნთან“ მატჩში (ანგარიშით 4-2). 2013 წლის ნოემბერში ვაიდენფელერი გამოიძახეს ეროვნულ ნაკრებში იტალიასთან და ინგლისთან გასამართი ამხანაგური მატჩების წინ. მან მონაწილეობა მიიღო ინგლისთან გამართულ მატჩში უემბლის სტადიონზე, 2013 წლის 28 ნოემბერს, რის შედეგადაც ის გახდა გერმანიის ნაკრების ყველა დროის ასაკით ყველაზე დიდი დებიუტანტი. ბორუსია დორტმუნდი ბუნდესლიგა: 2010-2011; 2011–2012 გერმანიის თასიl: 2011–2012 გერმანიის სუპერთასი: 2013 განახლდა: 2013 წლის 1 სექტემბერს. ↑ შეიცავს სუპერთასსაც ↑ შიცავს ჩემპიონთა ლიგას და ევროპის ლიგას ოფიციალური საიტი Roman Weidenfeller — სტატისტიკა საიტზე Soccerbase.com (ინგლისური) რომან ვაიდენფელერის საფეხბურთო პროფილი Yahoo! Sports-იდან ↑ R. Weidenfeller. Soccerway. ციტირების თარიღი: 7 December 2013. ↑ Roman Weidenfeller. Sky Sports. დაარქივებულია ორიგინალიდან — 27 ივნისი 2013. ციტირების თარიღი: 20 August 2008. ↑ BVB win Weidenfeller chase. Sky Sports. ციტირების თარიღი: 20 August 2008. ↑ Keeper blow for BvB. Sky Sports. ციტირების თარიღი: 20 August 2008. ↑ 5.0 5.1 Dortmund keeper handed ban. Sky Sports (23 August 2007). ციტირების თარიღი: 20 August 2008. ↑ Weidenfeller faces DFB rap. Sky Sports (20 August 2007). ციტირების თარიღი: 20 August 2008. ↑ „Dortmund's Weidenfeller signs contract extension“. UEFA.com. 6 May 2013. ციტირების თარიღი: 17 June 2013. ↑ Dortmund prevail over Bayern in Supercup thriller. ↑ Roman Weidenfeller. Soccerway. Global Sports Media. ციტირების თარიღი: 28 September 2011.